PREDKLADACIA  SPRÁVA

   Návrh rozpočtu Slovenského pozemkového fondu na rok 2018 až 2020 sa predkladá           na medzirezortné pripomienkové konanie v súlade s príslušnými ustanoveniami zákona          č. 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách a zákona          č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.
   Materiál bol dňa 20.09.2017 prerokovaný poradou vedenia fondu a dňa 21.09.2017 bol prerokovaný Radou Slovenského pozemkového fondu s návrhom prebytkov: 

pre rok 2018  prebytok  8 463 906 eur,
pre rok 2019  prebytok  8 485 906 eur,
pre rok 2020  prebytok  7 295 000 eur.

Pripomienky Rady fondu boli do materiálu zapracované.

   Dňa 25.09.2017 bol rozpočet fondu predmetom rokovania na Ministerstve financií Slovenskej republiky a bol upravený podľa vznesených pripomienok nasledovne:

pre rok 2018 s prebytkom 8 463 906 eur,
pre rok 2019 s prebytkom 8 485 906 eur, 
pre rok 2020 s prebytkom 8 403 906 eur.

[bookmark: _GoBack]   Materiál bol v termíne od 29.9.2017 – 5.10.2017 predmetom medzirezortného pripomienkového konania, v ktorom neboli vznesené žiadne pripomienky.

   Predložený materiál nemá negatívny finančný dosah na štátny rozpočet, ani dosah               na hospodárenie podnikateľskej sféry a iných právnických osôb a nevyčísľuje ani environmentálny vplyv na životné prostredie, nemá sociálny vplyv ani vplyv                          na  informatizáciu spoločnosti a služby verejnej správy pre občana.

